Mokytojas

Pedagogas (mokytojas) – kvalifikuotas asmuo, kuris ugdo kitą žmogų.

Pedagogo sąvoka ir ištakos 
Pirmieji mokytojai atsirado senovės Rytuose (Kinijoje). Vienas ryškiausių pedagogų – Konfucijus (551–479 m. pr. m. e.). Jis pirmas apibendrino patyrimą. Mokė žmones valdyti pagal moralinį pavyzdį. Sukūrė šeimos dorovės sistemą.

Žmonija, taip pat ir pedagogo profesija tobulėjo apibendrindama patyrimą. Vėliau, remiantis apibendrinimu, buvo kuriamos teorijos. Anksčiau pedagogas buvo suprastas kaip enciklopedistas. Vėliau pedagogas tampa vadovu ugdymo procese.

Lietuvoje pirmaisiais pedagogais laikyti žyniai, kriviai, vaidilos.

Pedagoginio darbo specifika ir struktūra 
Svarbiausias bruožas – jo veiklos objektas, kito žmogaus ugdymas. Pedagogo veiklos rezultatai realizuojasi kitame asmenyje. Pedagogas turi būti gerai paruoštas, kad galėtų ugdyti kitą žmogų.

Pedagogo darbas – protinis ir fizinis. Jo profesija amžina. Ji kuria žmogų didžiausia vertybe. Pedagogas padeda visų mokinių parengimo pagrindus. Jo turinys apibrėžtas: laiku, erdve, planais bei programa. Sėkmę nulemia mokinių sudėtis. Mokytojas mokiniui yra mokomojo dalyko, mokyklos (visos visuomenės) atstovas. T. y., mokinys apie mokomąjį dalyką sprendžia pagal mokytoją.

Mokomasis dalykas – pedagogiškai adaptuotų žinių, įgūdžių, sugebėjimų sistema. Ji atspindi tam tikrą mokslo turinį. Pvz., fizika, dailė, muzika. Mokomasis dalykas nėra galutinis tikslas, o tik priemonė mokiniui, asmenybei ugdyti. Negalima mokomojo dalyko suabsoliutinti. Visą laiką vyksta priešprieša tarp akademinio dalyko ir asmenybės ugdymo.

Mokytojo kvalifikacinės kategorijos 
 Mokytojas
 Vyresnysis mokytojas
 Mokytojas metodininkas
 Mokytojas ekspertas.

Mokytojo funkcijos 
 Mokinių adaptacija prie mokyklos.
 Padėti mokiniams bręsti kaip asmenybėms.
 Teikti žinias, instruktuoti, motyvuoti.
 Vadovauti (vadybiniai gabumai).

Reguliuoti mokinio darbą, vertinti mokinius. Mokytojas privalo būti objektyvus.

Pedagogo gebėjimai 
 Pažinimo (gnostiniai).
 Organizaciniai.
 Bendravimo (komunikatyviniai).
 Ateities prognozavimo.

Pedagogas turi numatyti mokinio ateitį. Geras pedagogas sudaro erdvę tobulėti ten, kur mokinys yra gabus. Per daug nereikalaudamas dalykų, kuriuose jis yra silpnas.

Mokytojo asmenybė ir autoritetas 
Pedagogo kompetencijos pagrindą sudaro mokytojo asmenybė (psichologinių, socialinių savybių visuma). Didelę įtaką mokiniui daro mokytojo autoritetas ir elgesys.

Svarbūs mokytojo bruožai:
 Pagarba ir meilė vaikui (ji kyla iš pašaukimo). Mokytojas turi padėti bendrauti, dirbti. Mokytojas turi atiduoti dalį savęs.
 Dalykiškumas ir kompetencija. Kompetenciją sudaro profesinės žinios, sugebėjimai, vertybės, technologinis raštingumas.
 Demokratiškumas.
 Optimizmas. Mokytojas turi tikėti mokinio sugebėjimais ir galimybėmis ateityje.
 Entuziazmas. Be meilės iškepta duona – karti duona…
 Kūrybiškumas (sugebėjimas pateikti žinias nestandartiškai). Reikia visuomet ieškoti metodų, kaip pateikti žinias.
 Humoro jausmas (pasižiūrėti į save ir mokinius iš šalies). Mokinys turi atsipalaiduoti, nejausti įtampos.

Mokytojo situacija reformuojamoje mokykloje 
2000 metais 1 kompiuteris teko 60 mokinių.

Šiuo metu pagrindinė mokytojo funkcija ne teikti žinių, bet organizuoti pedagoginę veiklą ir kuo daugiau bendrauti su mokiniais.

Taip pat skaitykite 
Pasaulinė mokytojų diena

Nuorodos